Shah Rukh Khan (loogu dhawaaqo [ˈʃɑːɦɾʊx xɑːn]; 2 Nofeembar 1965), sidoo kale loo yaqaan bilawga SRK, waa atoore Hindi ah, filim soo saare, iyo shaqsi telefishin ah oo ka shaqeeya filimada Hindiga. Waxaa loogu yeeraa warbaahinta inuu yahay "Baadshah of Bollywood" (iyadoo loo tixraacayo filimkiisii 1999 ee Baadshah), "Boqorka Bollywoodka" iyo "King Khan", wuxuu kasoo muuqday in ka badan 80 filim, wuxuuna helay abaal-marinno badan, oo ay ku jiraan 14 abaalmarinta Filmfare. Dowlada Hindiya ayaa ku abaal marisay Padma Shri, waxaana dowlada Faransiiska ay gudoonsiisay abaal marinta Ordre des Arts et des Lettres iyo Guutada Sharafta. Khan ayaa taageere weyn ku leh Aasiya iyo qurba-joogta Hindiya ee adduunka oo dhan. Marka la eego tirada daawadayaasha iyo dakhliga soo gala, waxaa lagu tilmaamaa inuu yahay mid ka mid ah jilayaasha filimada ugu guulaha badan adduunka. Khan waxa uu shaqadiisa ku bilaabay muuqaalo dhowr ah oo taxane telefishin ah dhamaadkii 1980-meeyadii. Filimkii ugu horeeyay ee uu keeno Bollywoodka waxa uu ahaa Deewana sanadii 1992-kii.